Document ID: 32001L0003

Komisjoni direktiiv 2001/3/EÜ,
8. jaanuar 2001,
millega kohandatakse tehnika arenguga nõukogu direktiivi 74/150/EMÜ, mis käsitleb põllu- või metsamajanduslike ratastraktorite tüübikinnitust, ja nõukogu direktiivi 75/322/EMÜ põllu- või metsamajanduslikele ratastraktoritele paigaldatud sädesüütemootorite tekitatud raadiohäirete summutamise kohta
(EMPs kohaldatav tekst)
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 2000/25/EÜ, [2] eriti selle artiklit 11,
ning arvestades järgmist:
(1) On vaja täpsustada teatavaid direktiivi 74/150/EMÜ artikleid ja viia selle lisad vastavusse nõukogu 6. veebruari 1970. aasta direktiivi 70/156/EMÜ (mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [3] viimati muudetud Euroopa Parlamendi ja nõukogu direktiiviga 2000/40/EÜ [4] lisadega ja nõukogu 30. juuni 1992. aasta direktiivi 92/61/EMÜ (mis käsitleb kahe- või kolmerattaliste mootorsõidukite tüübikinnitust, [5] viimati muudetud Euroopa Parlamendi ja nõukogu direktiiviga 2000/7/EÜ [6] lisadega.
(2) Nõukogu direktiivis 75/322/EMÜ, [7] viimati muudetud komisjoni direktiiviga 2000/2/EÜ, [8] on esitatud teatis, mille numeratsiooni on vaja muuta, et võtta arvesse käesoleva määrusega kehtestatud numeratsiooniplaani.
(3) Direktiive 74/150/EMÜ ja 75/322/EMÜ tuleks vastavalt kohandada.
(4) Käesoleva direktiivi sätted on kooskõlas direktiivi 74/150/EMÜ artikliga 12 asutatud tehnika arenguga kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 74/150/EMÜ muudetakse järgmiselt:
1. Artiklis 2b asendatakse sõnad "üksikdirektiivid" sõnadega "II" lisas loetletud üksikdirektiivid.
2. Artiklis 3 asendatakse teine lause järgmisega:"Taotlusega peab olema kaasas andmete täielik loetelu või teatis, mille näidised on antud I lisas, ja selles viidatud dokumendid."
3. Artikli 4 lõikes 1 asendatakse sissejuhatavad sõnad järgmisega:"Liikmesriik kinnitab kõik traktoritüübid (määratletud II lisas, koos traktori kategooriaga), mis vastavad järgmistele tingimustele:"
4. Lisad asendatakse käesoleva direktiivi I lisa tekstiga.
Artikkel 2
Direktiivi 75/322/EMÜ IIA lisa (v.a selle liited) asendatakse käesoleva direktiivi II lisa tekstiga.
Artikkel 3
Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. juunil 2002. Nad teatavad sellest viivitamata komisjonile.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 4
Käesolev määrus jõustub 20. päeval pärast selle avaldamist Euroopa Ühenduste Teatajas.
Artikkel 5
Käesolev direktiiv on adresseeritud liikmesriikidele.
Brüssel, 8. jaanuar 2001

Labels: 1
20
7
8
6